T̃arro'mar ñeñt̃ muenets o'ch am̃cha'taret̃ta allohuenacop ñeñt̃ ame'ñetsapa' añcha' se'n ñeñt̃ etsotuene' añec̈hno . Ñeñt̃cha' sena' am̃cha'taret̃pa' añcha' se'n ñeñt̃ e'ñe cohuenare' es pets . Ñeñt̃ ama't ahuat̃apa' amach eñalle att̃och t̃anmare'cha acheñenesha' ama't mamesha . Ñam̃a ñeñt̃cha' pa'm̃cha'taret̃er p̃a'yes allohuen ñeñt̃ ame'ñetsapa' añcha' sena'yes erra'tsent̃e' senten e'ñe pat̃rra puet̃apor pen ( ñerra'm at̃aporet̃ ) , ñam̃a ñeñt̃ nanac ma'yoc̈hrenaya ñeñt̃ cohuentetsa Yomporecop , ñam̃a ñeñt̃ e'ñe eñotuene' ñeñt̃ cohuentetsa , ñam̃a ñeñt̃ am̃cha'na'tpo' entuen allohuen acheñenesha' . Ñam̃a añ e'ñe pocte' o'ch am̃cha'taret̃ta ñeñt̃ e'ñe cohuen aguëne' acheñenesha' pa'pacllo , ñam̃a ñeñt̃ e'ñe cohuen yec̈hatene' acheñenesha' Yompor po'ñoñ .
